Na temelju članka 20. stavka 4. Zakona o službenicima i namještenicima u lokalnoj i područnoj (regionalnoj) samoupravi (NN 86/08 , 61/11 i 4/18), Povjerenstvo za provedbu javnog natječaja utvrđuje

L I S T U K A N D I D A T A

koji su podnijeli pravovremene i uredne prijave na natječaj za prijam u službu na neodređeno vrijeme u Jedinstveni upravni odjel Općine Donji Andrijevci , na radno mjesto – referent za komunalno gospodarstvo – 1 izvršitelj/ica objavljenog u Narodnim novinama br. 111/2020 od 14.10.2020. godine (oglasni dio):

1. Marija Štengl
2. Andrea Mataić
3. Dolores Kelić
4. Matej Maras
5. Ivona Barišić
6. Marija Divić
7. Valentina Peršić
8. Tatjana Štangret

Lista kandidata (po redoslijedu zaprimanja prijava) zaključena je s rednim brojem 8.

Povjerenstvo za provedbu oglasa, putem web stranice i oglasne ploče Općine Donji Andrijevci dana 29.10.2020. godine, naprijed navedenim kandidatima upućuje

P O Z I V

na prethodnu provjeru znanja i sposobnosti (pisano testiranje)

Prethodna provjera znanja i sposobnosti odnosno pisano testiranje i provjera poznavanja rada na računalu održat će se dana 4.11.2020. godine u prostorijama općine Donji Andrijevci, Trg kralja Tomislava 5, u 16,00 sati. Prvi dio pisane prethodne provjere odnosi se na provjeru poznavanja rada na računalu. Drugi dio pisane prethodne provjere odnosi se na provjeru znanja, sposobnosti i vještina bitnih za obavljanje poslova radnog mjesta na koje se prima, a provodi na temelju sljedećih propisa:

1. Zakon o općem upravnom postupku (Narodne novine 47/09)

2. Zakon o lokalnoj i područnoj (regionalnoj) samoupravi (Narodne novine 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19)

3. Zakon o komunalnom gospodarstvu (Narodne novine 68/18, 110/18 i 32/20)

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete oglasa.

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrat će se da je povukao prijavu na javni natječaj. Po utvrđivanju identiteta, kandidatima će biti podijeljena pitanja za provjeru znanja.

Provjera poznavanja rada na računalu traje 30 minuta, a provjera znanja bitnih za obavljanje poslova koje će obavljati (stručni dio) 45 minuta. Kandidati su dužni pridržavati se utvrđenog vremena i rasporeda testiranja. Za vrijeme provjere znanja i sposobnosti nije dopušteno:

-koristiti se bilo kakvom literaturom odnosno bilješkama;

-koristiti mobitel ili druga komunikacijska sredstva;

-napuštati prostoriju u kojoj se provjera odvija;

-razgovarati s ostalim kandidatima niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad povjerenstvo neće bodovati.

Za svaki dio provjere znanja dodjeljuje se od 1 do 10 bodova. Smatra se da su kandidati položili ako su za svaki dio provjere znanja, sposobnosti i vještina dobili najmanje 5 bodova. Kandidati koji su uspješno položili provjeru poznavanja rada na računalu, pristupit će provjeri znanja iz stručnog dijela.

Nakon provedenog pisanog dijela prethodne provjere znanja i sposobnosti, Povjerenstvo utvrđuje rang listu kandidata prema ukupnom broju ostvarenih bodova. O terminu održavanja intervjua kandidati će biti obavješteni putem poziva koji će se objaviti na Internet stranici Općine Donji Andrijevci. Intervjuu se provodi samo s kandidatima koji su ostvarili najmanje 50% bodova iz svakog dijela provjere znanja i sposobnosti.

Za vrijeme boravka u prostorijama općine Donji Andrijevci kandidati su dužni poštivati kućni red, postupati prema uputama službenih osoba te epidemioloških mjera sukladno uputama HZJZ.

PREDSJEDNIK POVJERENSTVA

Robert Matić, spec.pub.admin.